gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4484, del 22-04-2003 (2003/4152)

Informació pública de l'alternativa tècnica de programa per al desenvolupament de l'illa compresa entre els carrers de l'Albufera, l'Horta i la carretera de Benetússer del sòl urbà.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4152


Organisme emissor
:   Ajuntament de Paiporta

Tipus de document
:   Anunci

Informació pública de l'alternativa tècnica de programa per al desenvolupament de l'illa compresa entre els carrers de l'Albufera, l'Horta i la carretera de Benetússer del sòl urbà. [2003/Q4152]
  
El Ple de l'Ajuntament, en la sessió feta el dia 13 de març de 2003, va aprovar exposar al públic l'alternativa tècnica de programa presentada per Promociones Mateu Ortiz, SL, per al desenvolupament de l'illa compresa entre els carrers de l'Albufera, l'Horta i la carretera de Benetússer del sòl urbà, que consta de pla de reforma interior de millora, projectes d'urbanització i sol·licitud de cèdula d'urbanització.
  
Fer saber a les persones interessades que durant este termini s'hi poden presentar alternatives tècniques i al·legacions, i que el termini es prorrogarà per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i presta caució en la quantia que es determine.
  
Les proposicions juridicoeconòmiques es presentaran durant els cinc dies següents al venciment del termini d'informació pública.
  
L'acte d'obertura de pliques es farà en la següent data hàbil a la conclusió del termini per a presentar-les. Les persones interessades podran consultar i al·legar totes les actuacions durant els 10 dies següents a l'obertura de la plica.
  
Cosa que se sotmet a informació pública pel termini de 20 dies hàbils, comptadors des de la darrera publicació de l'edicte.
Diari Oficial de la Generalitat Valenciana


Sumari del DOGV 4603, del 07-10-2003 (2003/10642)

Expedient número 534/2003. Execució del procés de selecció per a l'adjudicació d'autoritzacions d'obertura de noves oficines de farmàcia.
-----------------------------------------------------------------------------------------------------------------------------------------

### Dades del document

Número de DOGV
:   4603

Data del DOGV
:   07-10-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/10929


Data del document
:   24-09-2003

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Expedient número 534/2003. Execució del procés de selecció per a l'adjudicació d'autoritzacions d'obertura de noves oficines de farmàcia. [2003/X10386]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General de Recursos Econòmics, carrer del misser Mascó, 31, 46623 València. Telèfon 93 406 04 81, fax 96 386 66 07.
  
c) Número d'expedient: 534/2003.
  
2. Objecte del contracte
  
a) Tipus de contracte: contracte de servicis.
  
b) Descripció de l'objecte: execució del procés de selecció per a l'adjudicació d'autoritzacions d'obertura de noves oficines de farmàcia.
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.564 de 12 d'agost de 2003.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent setanta-set mil nou-cents euros (177.900 euros).
  
5. Adjudicació
  
a) Data: 17 de setembre de 2003.
  
b) Contractista: José Rodríguez Isidoro. Laboratorio JRI.
  
c) Nacionalitat: espanyola.
  
d) Import d'adjudicació: cent setanta-sis mil cent vint-i-un euros (176.121 euros).
Diari Oficial de la Generalitat Valenciana


Sumari del DOGV 4480, del 14-04-2003 (2003/3977)

Informació pública de l'extracte de les bases per a cobrir en propietat 6 places de subalterns de l'Ajuntament de Sagunt.
-------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3977


Data del document
:   05-03-2003

Organisme emissor
:   Ajuntament de Sagunt

Tipus de document
:   Convocatòria

Descriptors 

:   * Sagunt
    * administració local
    * personal de serveis
    * concurs administratiu

Informació pública de l'extracte de les bases per a cobrir en propietat 6 places de subalterns de l'Ajuntament de Sagunt. [2003/S3977]
  
Publicades en el Butlletí Oficial de la Província de València número 209 de 3 de setembre de 2002, les bases per a cobrir en propietat 6 places de subaltern, aprovades per la Comissió de Govern de 22 de maig de 2002, aquestes estan a disposició dels interessats a la Secreteria General d'aquest ajuntament.
  
La presentació de sol·licituds per a participar en les proves d'accés es faran en el registre general de l'Ajuntament en la forma que determina l'article 38 de la Llei 30/1992, de 26 de novembre, modificada per la Llei 4/1999, de 13 de gener. El termini de presentació de sol·licituds serà de 20 dies hàbils a partir de l'endemà de la publicació de la convocatòria corresponent en el Boletín Oficial del Estado.
  
Els següents anuncis de les convocatòries a les corresponents proves selectives es publicaran en el tauler d'anuncis de l'Ajuntament i en el Butlletí Oficial de la Província de València.
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 4648, del 10-12-2003 (2003/13896)

Informació pública de la sol·licitud d'autorització ambiental integrada d'una fàbrica de taulells ceràmics a Castelló de la Plana.
----------------------------------------------------------------------------------------------------------------------------------

### Dades del document

Número de DOGV
:   4648

Data del DOGV
:   10-12-2003

Secció del DOGV
:   V. ALTRES ANUNCIS - E) MEDI AMBIENT

Número del document
:   2003/13777


Organisme emissor
:   Conselleria de Territori i Habitatge

Tipus de document
:   Anunci

Informació pública de la sol·licitud d'autorització ambiental integrada d'una fàbrica de taulells ceràmics a Castelló de la Plana. [2003/F13081]
  
De conformitat amb el que estableix l'article 16 de la Llei 16/2002, d'1 de juliol, de Prevenció i Control Integrats de la Contaminació, se sotmet a informació pública l'expedient número 98/2003 IPPC, seguit a instància de Grespania, SA, amb CIF A-12017455 i domicili social a la carretera Castelló-l'Alcora CV-16, quilòmetre 2,200, de Castelló de la Plana, que té per objecte l'atorgament de l'autorització ambiental integrada per a una instal·lació de fabricació de taulells ceràmics.
  
- Peticionari: Grespania, SA.
  
- Emplaçament: carretera Castelló-l'Alcora CV-16, quilòmetre 2,200, de Castelló de la Plana
  
- Projecte: autorització ambiental integrada tant per a les instal·lacions existents, com per a l'ampliació d'aquesta.
  
- Capacitat de producció: actualment 3.500.000 m²/any, amb l'ampliació fins a 4.300.000 m²/any.
  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i els particulars interessats puguen presentar les al·legacions que estimen convenients.
  
Durant aquest termini les persones interessades podran examinar els projectes presentats en el Servei de Control Integrat de la Contaminació de la Conselleria de Territori i Habitatge, carrer de Francesc Cubells, 7, de València, i a l'Ajuntament de Castelló de la Plana, on estarà exposada en hores d'atenció al públic.
Diari Oficial de la Generalitat Valenciana


Sumari del DOGV 4429, del 30-01-2003 (2003/781)

RESOLUCIÓ de 17 de gener de 2003, del subsecretari per als Recursos de Sanitat, que modifica la Resolució de 26 de novembre de 2002, que determinava la composició del tribunal que ha de jutjar el procés extraordinari de consolidació d'ocupació per a la selecció i provisió de places de tècnic especialista en Radiodiagnòstic en les institucions sanitàries dependents de la Conselleria de Sanitat, convocat per una Orde de 15 de març de 2002, publicada en el Diari Oficial de la Generalitat Valenciana núm. 4.224, de 9 d'abril de 2002.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4429

Data del DOGV
:   30-01-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/781


Organisme emissor
:   Conselleria de Sanitat

Tipus de document
:   Resolució

RESOLUCIÓ de 17 de gener de 2003, del subsecretari per als Recursos de Sanitat, que modifica la Resolució de 26 de novembre de 2002, que determinava la composició del tribunal que ha de jutjar el procés extraordinari de consolidació d'ocupació per a la selecció i provisió de places de tècnic especialista en Radiodiagnòstic en les institucions sanitàries dependents de la Conselleria de Sanitat, convocat per una Orde de 15 de març de 2002, publicada en el Diari Oficial de la Generalitat Valenciana núm. 4.224, de 9 d'abril de 2002. [2003/781]
  
Atesa la renúncia de la senyora Yolanda García Molina com a vocal suplent del tribunal que ha de jutjar el procés extraordinari de consolidació d'ocupació per a la selecció i provisió de places de tècnic especialista en Radiodiagnòstic en les institucions sanitàries dependents de la Conselleria de Sanitat, convocat per Orde de 15 de març de 2002, se'n fa ara la substitució modificant la Resolució de 26 de novembre de 2002. El tribunal queda constituït de la manera següent:
  
On diu:
  
«Vocal suplent: Yolanda García Molina»;
  
Ha de dir:
  
«Vocal suplent: Ana Navarro Mas»
  
València, 17 de gener de 2003.- El subsecretari per als Recursos de Sanitat (Orde de 18 de febrer de 2000, DOGV d'01.03.2000): Máximo Caturla Rubio.
Diari Oficial de la Generalitat Valenciana


Sumari del DOGV 4441, del 17-02-2003 (2003/1289)

Juí verbal de desnonament número 1.024/2002. Cèdula de notificació.
-------------------------------------------------------------------

### Dades del document

Número de DOGV
:   4441

Data del DOGV
:   17-02-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/1289


Organisme emissor
:   Jutjat de Primera Instància Número 1 de València

Tipus de document
:   Anunci

Juí verbal de desnonament número 1.024/2002. Cèdula de notificació. [2003/Q1289]
  
Juí: juí verbal (desnonament per falta de pagament): 1.024/2002
  
Part demandant: José Azcutia Azcutia
  
Part demandada: James Cann
  
Sobre: verbals arrendataris i precaris
  
En el juí a què es fa referència s'ha dictat la sentència que té l'encapçalament i la part dispositiva que, literalment, diu així:
  
«València, 23 de desembre de 2002
  
Juan Carlos Mompó Castañeda, magistrat jutge titular del Jutjat de Primera Instància número 1 de València, ha vist les presents actuacions de juí verbal de desnonament número 1.024/2002, que se seguixen a instància de José Azcutia, que ha estat representat pel procurador dels tribunals Antonio Vives Cervera i assistit jurídicament pel lletrat Rafael J. Bejar contra James Cann.
  
Decisió
  
Que amb l'estimació de la demanda formulada a instància de José Azcutia Azcutia, que ha estat representat pel procurador dels tribunals Antonio Vives Cervera contra James Cann, declare resolt el contracte d'arrendament subscrit amb el demandat de l'habitatge situat al carrer de l'Enginyer José Sirera, porta 37, València, i al condemna perquè el deixe lliure, vacu, expedit i a disposició de l'actora, amb l'advertència de llançament si no la desallotja dins del termini legal i tot això amb expressa imposició de les costes a la demandada.
  
Contra la present resolució s'hi pot interposar un recurs d'apel·lació, el coneixement del qual correspondrà a l'Audiència Provincial, i caldrà preparar-lo davant d'este jutjat en el termini dels cinc dies següents a la notificació, haurà de citar la resolució apel·lada i manifestar la voluntat de recórrer amb expressió dels pronunciaments que impugna de conformitat amb el vigent article 457 de la Llei d'Enjudiciament Civil 1/2000, de 7 de gener.
  
Esta és la meua sentència, que pronuncie, mane i firme».
  
En atenció al desconeixement de l'actual domicili o residència de la part demandada, per la provisió de 29 de gener de 2003, el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència.
Diari Oficial de la Generalitat Valenciana


Sumari del DOGV 4536, del 03-07-2003 (2003/7771)

Informació pública de l'alternativa tècnica del programa d'actuació integrada a l'àmbit de la unitat d'execució Montgó-Barranqueres-1b.
---------------------------------------------------------------------------------------------------------------------------------------

### Dades del document

Número de DOGV
:   4536

Data del DOGV
:   03-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7771


Organisme emissor
:   Notaria de Luis Aparicio Marbán

Tipus de document
:   Anunci

Informació pública de l'alternativa tècnica del programa d'actuació integrada a l'àmbit de la unitat d'execució Montgó-Barranqueres-1b. [2003/Q7771]
  
Jo, Luis Aparicio Marbán, notari del Col·legi de València, districte de Dénia, amb residència a Xàbia, en done fe:
  
Que he sigut requerit per Jaime Ferrer Sapena, major d'edat, casat, veí de Xàbia, amb domicili al carrer d'Antonio Machado, 18, amb el document nacional d'identitat i número d'identificació fiscal 63368673K, per a la protocol·lització de l'alternativa tècnica d'un programa d'actuació integrada, a l'àmbit de la unitat d'execució Montgó-Barranqueres-1b, segons el Pla General d'Ordenació Urbana de Xàbia, d'acord amb el procediment de l'article 48 de la Llei Reguladora de l'Activitat Urbanística de la Generalitat Valenciana. I mitjançant este edicte es fa constar:
  
1. Objecte i característiques essencials de l'alternativa tècnica.
  
Programa que té per objecte el desenvolupament de l'àmbit de la unitat d'execució Montgó-Barranqueres-1b, a la zona del Montgó, de 18.017,03 metres quadrats de superfície bruta, acompanyada del corresponent projecte de redelimitació d'unitat d'execució, projecte d'urbanització amb l'estudi de seguretat i salut i projecte de reparcel·lació, amb la finalitat d'aconseguir l'adjudicació de les obres d'urbanització d'este àmbit.
  
2. La notaria on estan dipositats els documents està situada a Xàbia, carrer de l'Historiador Chabàs, 1, 1r.
  
3. Els exemplars dipositats a l'Ajuntament de Xàbia, situat a la plaça de l'Església, 4, s'identifiquen com a programa d'actuació integrada, projecte de remodelació de la unitat d'execució, projecte de reparcel·lació, projecte d'urbanització i estudi de seguretat i salut, de la unitat d'execució Montgó-Barranqueres-1b.
  
4. L'advertiment que dins del termini de 20 dies, comptadors des de la publicació del darrer anunci, qualsevol persona podran comparéixer en esta notaria per a obtindre una còpia de l'acta o exhibició d'esta.
  
5. La possibilitat de consultar a l'Ajuntament de Xàbia les actuacions derivades de la documentació dipositada i la de presentar davant d'este, per a incorporar-les-hi, tant al·legacions com alternatives tècniques que pretenguen competir amb l'exposada, així com proposicions juridicoeconòmiques per a l'execució d'estes.
  
I perquè tinga els efectes oportuns, la lliure.
Diari Oficial de la Generalitat Valenciana


Sumari del DOGV 4437, del 11-02-2003 (2003/1373)

Notificació de resolució a Luca Ocio y Espectaculos, SL, amb número d'expedient 51/686/02.
------------------------------------------------------------------------------------------

### Dades del document

Número de DOGV
:   4437

Data del DOGV
:   11-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1373


Organisme emissor
:   Conselleria de Sanitat

Tipus de document
:   Anunci

Notificació de resolució a Luca Ocio y Espectaculos, SL, amb número d'expedient 51/686/02. [2003/1373]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana segons que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26 de novembre, BOE de 27.11).
  
Contra esta resolució, que no exhaureix la via administrativa, s'hi pot interposar recurs d'alçada davant la Direcció General per a la Salut Pública de la Conselleria de Sanitat, en el termini d'un mes comptador des del sendemà de la publicació en el Diari Oficial de la Generalitat Valenciana, en la Direcció Territorial de Sanitat de València, al carrer de la Guàrdia Civil, 21, 46450 València, o de la manera que preveu l'article 38.4 de la Llei 30/1992.
  
Per fer efectiu el pagament de la sanció imposada per esta resolució, cal sol·licitar els documents que hi ha a la Secció de Sancions de les oficines de la Direcció Territorial de Sanitat, al carrer de la Guàrdia Civil, 21, de València, i ingressar l'import en qualsevol de les entitats financeres que s'hi indiquen dins dels terminis que s'hi assenyalen.
  
També s'adverteix que, segons el contingut de l'article 20.6 del Reial Decret 1398/1993 (BOE de 04.08.1993), la publicació d'este edicte interromp el termini de tramitació del procediment.
  
València, 20 de gener de 2003. El director territorial de Sanitat: Daniel Pablo Comeche.
  
Persona interessada: Luca Ocio y Espectáculos, SL.
  
Últim domicili conegut: T. Coronel Alfonso Pelechà, 9.
  
Població: La Pobla de Vallbona.
  
Expedient: 51/686/02
  
Fase: resolució.
  
Infracció: absència d'autorització sanitària.
  
Preceptes infringits: article 5.2 del Reial Decret 3484/2000, de 29 de desembre, pel qual s'estableixen les normes d'higiene per l'elaboració, distribució i comerç de menjars preparats (BOE núm. 11, de 12.01.2001), i articles 1 i 3 de l'Ordre de 6 de juny de 1997, que regula l'autorització sanitària d'establiments alimentaris menors (DOGV de 18.07.1997), modificada per l'Ordre de 27 de març de 2000 sobre l'autorització sanitària d'establiments alimentaris menors (DOGV de 14.04.2000).
  
Sanció: 300 euros.
Diari Oficial de la Generalitat Valenciana


Sumari del DOGV 4416, del 13-01-2003 (2002/14717)

RESOLUCIÓ de 23 de desembre de 2002, de la Universitat d'Alacant, per la qual nomena professora titular d'escola universitària DF02414, en l'àrea de coneixement d'Òptica, María Teresa Caballero Caballero.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4416

Data del DOGV
:   13-01-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/14215


Organisme emissor
:   Universitat d'Alacant

Tipus de document
:   Resolució

RESOLUCIÓ de 23 de desembre de 2002, de la Universitat d'Alacant, per la qual nomena professora titular d'escola universitària DF02414, en l'àrea de coneixement d'Òptica, María Teresa Caballero Caballero. [2002/X14454]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la Comissió docent jutjadora del concurs convocat per Resolució d'esta Universitat d'Alacant de 22 de novembre de 2001 (BOE de 8 de desembre de 2001), nomena professora titular d'escola universitària DF02414, en l'àrea de coneixement d'Òptica, Departament Interuniversitari d'Òptica, María Teresa Caballero Caballero.
  
Alacant, 23 de desembre de 2002.- El rector, p.d. (Resol. Rectoral de 15.06.2001): Miguel Louis Cereceda.
Diari Oficial de la Generalitat Valenciana


Sumari del DOGV 4604, del 08-10-2003 (2003/10559)

Expedient número 247/2003. Servici de bugaderia, higienització, desinfecció, repassada i planxada de la roba.
-------------------------------------------------------------------------------------------------------------

### Dades del document

Número de DOGV
:   4604

Data del DOGV
:   08-10-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/10046


Data del document
:   30-09-2003

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * bugaderia
    * licitació
    * adjudicació de contracte administratiu

Expedient número 247/2003. Servici de bugaderia, higienització, desinfecció, repassada i planxada de la roba. [2003/X10641]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Universitari Sant Joan d'Alacant. carretera Alacant - València, s/n, 03997 Sant Joan d'Alacant. Telèfon 70 426 04 98, fax 96 593 88 80.
  
c) Número d'expedient: 247/2003.
  
2. Objecte del contracte
  
a) Tipus de contracte: contracte de servicis.
  
b) Descripció de l'objecte: servici de bugaderia, higienització, desinfecció, repassada i planxada de la roba.
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.531 de 26 de juny de 2003.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: sis-cents quaranta-vuit mil euros (648.000 euros).
  
5. Adjudicació
  
a) Data: 18 d'agost de 2003.
  
b) Contractista: Lavandería Hotelera del Mediterráneo, SA.
  
c) Nacionalitat: espanyola.
  
d) Import d'adjudicació: sis-cents quaranta-vuit mil euros (648.000 euros).